14 februarie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **pe Strada Industriilor, nr. 25 din sectorul 3, al municipiului București:**

În urma unei avarii produse asupra unei **instalații de utilizare** de către o companie terță ce executa lucrări de săpătură mecanizată cu scopul de a dezafecta un imobil amplasat pe strada Industriilor, nr. 25, din sectorul 3, din municipiului București**, pentru a pune în siguranță consumatorii, Distrigaz Sud Rețele a fost nevoită să sisteze alimentarea cu gaze naturale la această adresă, în data de 13 februarie 2024,** **începând cu ora 22:30**.

Echipele de intervenţie ale companiei s-au deplasat imediat la fața locului și au luat primele măsuri de siguranță, izolând perimetrul și sistând alimentarea cu gaze naturale pentru **2 clienți non-casnici** situați pe strada Industriilor, din sectorul 3 al municipiului București.

**Reluarea alimentării cu gaze naturale a clienților afectați se va face după remedierea avariei, de o firmă autorizată A.N.R.E pe care respectivii clienți au obligația de o contracta.**

Menționăm că **instalația de utilizare a gazelor naturale, conform legislației în vigoare, nu se află în responsabilitatea Distrigaz Sud Rețele, întreținerea, mentenanța și exploatarea ei sunt în responsabilitatea clienților**. Acestora le revine obligația de a asigura remedierea defecțiunilor instalației de utilizare **cu un operator economic autorizat de Agenția Națională de Reglementare în domeniul Energiei (A.N.R.E)**, lista operatorilor autorizați fiind disponibilă pe site-ul [www.anre.ro](http://www.anre.ro).

Reamintim clienților că trebuie să respecte măsurile de siguranță privind utilizarea gazelor naturale, ce pot fi consultate pe site-ul Distrigaz Sud Rețele la link-ul:

**https://www.distrigazsud-retele.ro/companie/responsabilitate-sociala/siguranta/siguranta-instalatiei-de-utilizare/**

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2,2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*